ՀԻՄՆԱՎՈՐՈՒՄ

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՆՇԱՐԺ ԳՈՒՅՔՆ ԱՃՈՒՐԴԱՅԻՆ ԿԱՐԳՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

 Աբովյան համայնքի 6-րդ միկրոշրջանի թիվ 5գ/1 հասցեում գտնվող համայնքային սեփականություն հանդիսացող հասարակական նշանակության շինության վերականգնման և դրա պահպանման ու սպասարկման համար առանձնացված բնակավայրերի նշանակության հասարկական կառուցապատման հողամասի վերականգնման և պահպանման ծախսը ներկայիս շուկայական պայմաններում ավելի մեծ է քան ակնկալվող շուկայական արժեքը գույքի վերականգնումից հետո։ Հանդուրժելով գույքի շարունակական վատթարացումը համայնքն ավելի շատ ֆինանսական միջոցներ կծախսի դրա պահպանման և շահագործման համար։ Հետևաբար օտարելով նշված գույքը համայնքը կհանի գույքի պահպանման և շահագործման ծախսերը տեղական բյուջեից միաժամանակ ավելացնելով համայնքի բյուջեի պլանավորված մուտքերը։
 Համաձայն «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետի անհրաժեշտ է աճուրդային կարգով օտարել (մեկնարկային գինը՝ 5 200 000 հազ. դրամ) համայնքային սեփականություն հանդիսացող Աբովյան համայնքի 6-րդ միկրոշրջանի թիվ 5գ/1 հասցեում գտնվող համայնքային սեփականություն հանդիսացող հասարակական նշանակության շինությունը և դրա պահպանման ու սպասարկման համար առանձնացված բնակավայրերի նշանակության հասարկական կառուցապատման հողամասը :

 «Աբովյան համայնքի սեփականություն հանդիսացող անշարժ գույքն աճուրդային կարգով օտարելու մասին» որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 «Աբովյան համայնքի սեփականություն հանդիսացող անշարժ գույքն աճուրդային կարգով օտարելու մասին» որոշման նախագծի ընդունման կապակցությամբ Աբովյան համայնքի բյուջեի եկամուտներում և ծախսերում փոփոխություն չեն առաջանում:

ՀԱՄԱՅՆՔԻ ՂԵԿԱՎԱՐ Վ. ԳԵՎՈՐԳՅԱՆ